Αυγούστα του Κέιμπριτζ

Η Αυγούστα του Καίμπριτζ (γερμ. Augusta Karoline von Cambridge, 19 Ιουλίου 1822 - 5 Δεκεμβρίου 1916) ήταν μέλος της βρετανικής βασιλικής οικογένειας και δούκισσα του Μεκλεμβούργου-Στρέλιτς. 

 Βιογραφία 
Η Αυγούστα Καρολίνα Καρλόττα Ελισάβετ Μαρία Σοφία Λουίζα γεννήθηκε στις 19 Ιουλίου 1822 στα Ανάκτορα Μονμπριλλάντ του Αννοβέρου, δεύτερο παιδί και πρώτη κόρη του Αδόλφου, Δούκα του Καίμπριτζ, και της Αυγούστας της Έσσης-Κάσσελ.Augusta Van Hannover 1822-1916 - Ancestry.caPrincess Augusta Caroline, Grand Duchess of Mecklenburg-Strelitz - Person - National Portrait GalleryPrincess Augusta of Cambridge, Grand Duchess of Mecklenburg-Strelitz | Unofficial Royalty Ήταν, επίσης, εγγονή του Γεωργίου Γ΄.Βαπτίσθηκε στο ίδιο παλάτι στις 16 Αυγούστου 1822 από τον Έντουαρντ Κέρτις Κεμπ (εφημέριο στον Βρετανό πρέσβη στο Βερολίνο).Augusta Caroline Hanover 1822-1916 - Ancestry

Η πριγκίπισσα πέρασε τα πρώτα της χρόνια στο Αννόβερο, όπου ο πατέρας της ήταν αντιβασιλέας εξ ονόματος του αδελφού του, Γεωργίου Δ΄.Melchior Gommar Tieleman (1784-1864) - Augusta, Duchess of Cambridge (1797-1889) with Prince George (1819-1904) and Princess Augusta of Cambridge (1822-1916) Είχε έναν αδελφό, τον Γεώργιο, μετέπειτα Δούκα του Καίμπριτζ, και μια αδελφή, την Μαρία Αδελαΐδα, μετέπειτα Δούκισσα του Τεκ. Η Αυγούστα ήταν πρώτη ξαδέλφη της βασίλισσας Βικτωρίας και θεία της Μαρίας του Τεκ, συζύγου του Γεωργίου Ε΄.Unknown Person - Princess Augusta of Cambridge (1822-1916)

Στις 28 Ιουνίου 1843 η Αυγούστα παντρεύτηκε τον ξάδελφό της, Φρειδερίκο Γουλιέλμο του Μεκλεμβούργου-Στρέλιτς, στα Ανάκτορα του Μπάκιγχαμ στο Λονδίνο. Από το γάμο τους απέκτησαν ένα παιδί, τον Αδόλφο Φρειδερίκο. Μετά το θάνατο του πεθερού της, στις 6 Σεπτεμβρίου 1860, η Αυγούστα πήρε τον τίτλο Αυτού Βασιλική Υψηλότητα Μεγάλη Δούκισσα του Μεκλεμβούργου-Στρέλιτς.

Αν και πέρασε το μεγαλύτερο μέρος της ενήλικης ζωής της στη Γερμανία, η Αυγούστα διατήρησε στενές προσωπικές σχέσεις με τη βρετανική βασιλική οικογένεια. Επισκεπτόταν συχνά τη μητέρα της, Δούκισσα του Καίμπριτζ, στο Παλάτι του Κένσινγκτον. Μετά το θάνατο της μητέρας της, το 1889, απέκτησε ένα σπίτι στην περιοχή Μπάκιγχαμ Γκέιτ του Λονδίνου, όπου περνούσε εκεί ένα μέρος του έτους, μέχρι τα προχωρημένα γηρατειά της να καταστήσουν αδύνατο για εκείνη να ταξιδεύει στο εξωτερικό.

Η Αυγούστα ήταν ιδιαίτερα κοντά στην ανιψιά της, βασίλισσα Μαρία. Ωστόσο, η προχωρημένη της ηλικία την απέτρεψε από το να παραστεί στις 22 Ιουνίου 1911 στην στέψη του Γεωργίου Ε΄. Μετά το ξέσπασμα του Α΄ Παγκοσμίου Πολέμου, η Βρετανική Κυβέρνηση, ανέστειλε την σύνταξη που λάμβανε ως μέλος της βρετανικής βασιλικής οικογένειας.PRINCESS LOSES PENSION. - No British Money in This War to Go to the Enemy's Country. - View Article - NYTimes.com

Απεβίωσε στις 5 Δεκεμβρίου 1916 στο Νεουστρέλιτς του Μεκλεμβούργου-Στρέλιτς και ενταφιάστηκε στο Μίρο. Όταν πέθανε, ήταν 94 ετών, 4 μηνών και 16 ημερών, κάνοντάς την έτσι την μακροβιότερη Βρετανίδα πριγκίπισσα στην ιστορία, ένα ρεκόρ που έσπασε το 1977 η Αλίκη, Κόμισσα του Αθλόουν.Augusta Caroline Charlotte Elisabeth May of Cambridge (1822 - 1916) - Find A Grave Memorial

Παραπομπές

Κατηγορία:Οίκος του Αννόβερου
Κατηγορία:Βρετανίδες πριγκίπισσες
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου